Itamós

Itamós () on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Ιτάμου, Dimotikí Enótita Itámou) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2 657. Varsinainen Itamóksen kylä on asumaton (vuonna 2011).

Itamóksen kylä sijaitsee linnuntietä noin 19 kilometriä lounaaseen Kardítsasta. Itamóksen kunnallisyksikkö käsittää Kardítsan kunnan lounaisosan. Sen suurin asutus on Kallíthiron kylä. Itamós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Kallifónin, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Itamóksen kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Amárantos Amárantos 88 Koútsouro 23 Ampelikó Ampelikó 358 Kallíthiro Kallíthiro 928 Karoplési Agía Agáthi 18 Anthiró 68 Giannousaíika 44 Karoplési 111 Koukkaíika 18 Kastanéa Kastanéa 196 Koutsopápoulos 8 Moúcha 90 Katafýgio Katafýgio 154 Neráida Mégas Lákkos 6 Neráida 142 Sarantáporo 119 Rachoúla Ítamos 0 Palaiozoglópi 1 Rachoúla 251 Zogrí 34 Yhteensä: 2 657

 Lähteet 

Luokka:Kardítsa
Luokka:Thessalian entiset kunnat
Luokka:Thessalian kylät